రాబీ విలియమ్స్
1990లో, పదహారేళ్ల విలియమ్స్ టేక్ దట్‌లోకి అడుగుపెట్టాడు, ఈ బృందంలో చేరిన అతి పిన్నవయస్కుడిగా అతను గుర్తింపు పొందాడు. "" అనే లఘుచిత్రం ప్రకారం, ఒక కొత్త యువ సంగీత బృందం కోసం సభ్యులను కోరుతూ వచ్చిన ప్రకటన చూసి విలియమ్స్ తల్లి అతనికి, దానిలో ప్రయత్నించమని సలహా ఇచ్చింది. అతను తన తోటి సభ్యుడు మార్క్ ఓవెన్‌ను నీజెల్ మార్టిన్-స్మిత్‌తో తన ఆడిషన్/ఇంటర్వ్యూ రోజున కలుసుకున్నాడు. బ్యాండ్ ప్రాచుర్యం పొందిన కాలంలో, విలియమ్స్ బహిర్ముఖుడుగా మరియు సంగీత బృందంలో ప్రాక్టికల్ జోకర్‌గా పేరొందాడు. సంగీత బృందంలో ఎక్కువ పాటలను గ్యారీ బార్లో రాయడంతోపాటు అతనే పాడేవాడు, అయితే వారి మొదటి టాప్ టెన్ హిట్ పాటలు "కుడ్ ఇట్ బి మ్యాజిక్", "ఐ ఫౌండ్ హెవెన్", మరియు "ఎవిరిథింగ్ చేంజెస్" ప్రధాన గాయకుల్లో విలియమ్స్ కూడా ఉన్నాడు. ఇదిలా ఉంటే, టేక్ దట్ సభ్యులకు సంబంధించిన నియంత్రణ నిబంధనల విషయంలో మార్టిన్-స్మిత్‌తో అతనికి విభేదాలు ఏర్పడ్డాయి, అతను మరింత మద్యం సేవించడం మరియు కొకైన్ ఉపయోగించడం మొదలుపెట్టాడు.
రాబీ విలియమ్స్
"సింగ్" మరియు "స్వింగ్ వెన్ యుఆర్ విన్నింగ్‌"కు తరువాతి ఆల్బమ్ "ఎస్కేపాలజీ" 2002 నవంబరు 28న విడుదలైంది. "ఎస్కేపాలజీ" UK ఆల్బమ్ ఛార్టుల్లో అగ్రస్థానంలో నిలిచింది, ఇది విలియమ్స్ ఐదో UK #1 (నెంబర్‌వన్) ఆల్బమ్‌గా నిలిచింది. దీనికి "ఫీల్", "కమ్ అన్‌డన్", "సమ్‌థింగ్ బ్యూటిఫుల్" మరియు "సెక్సెడ్ అప్" సింగిల్స్ విడుదలయ్యాయి, ఇవన్నీ UK టాప్ 10 (మొదటి పది) హిట్స్‌లో చోటు దక్కించుకున్నాయి, విలియమ్స్ ఈ సందర్భంగా "గ్రేటెస్ట్ హిట్స్" ఆల్బమ్‌ను విడుదల చేశాడు. అతను 2005 "ఇంటెన్సివ్ కేర్" ఆల్బమ్ ఆ ఏడాది అత్యుత్తమ అమ్మకాలు జరిగిన ఆల్బమ్‌లలో ఒకటిగా నిలిచింది, యునైటెడ్ కింగ్‌డమ్ చరిత్రలో అమ్మకాలపరంగా 53వ అత్యుత్తమ ఆల్బమ్‌గా గుర్తింపు పొందింది. తరువాత ఆల్బమ్, "రూడ్‌బాక్" విక్రయాలు మాత్రం అంతంతమాత్రంగా జరిగాయి. "రూడ్‌బాక్స్" విడుదల తరువాత, విలియమ్స్ సంగీతానికి కొంతకాలం దూరంగా ఉన్నాడు, తిరిగి 2009లో సుదీర్ఘకాలంగా ఎదురుచూస్తున్న అతని "రియాలిటీ కిల్డ్ ది వీడియో స్టార్" ఆల్బమ్ ట్రెవోర్ హార్న్ నిర్మాణ సారథ్యంలో విడుదలైంది, ఇది తన సంగీత జీవితం మొత్తంమీద UK ఆల్బమ్ ఛార్టుల్లో #1 స్థానం పొందలేకపోయిన ఆల్బమ్‌గా నిలిచింది.